પ્રથમ મોટી મેચ ૧૨ ઑગસ્ટ, ૧૮૪૮માં રમાઈ હતી, જ્યારે અન્ય એક મેચ ૧૫ ઑગસ્ટે બર્લિનમાં રમાઈ હતી. ફિલ્મમાં બે ઐતિહાસિક મેચની વાત રજૂ કરવામાં આવી છે. પહેલી વાત ૧૯૩૬માં ઉનાળામાં રમાયેલા ઓલિમ્પિક ગેમ્સની હશે. તો અંતિમ મેચ ૧૨ દિવસ ચાલેલી ઇવેન્ટના છેલ્લા દિવસની છે. જ્યારે જર્મની સામે ભારતની હોકી ટીમે ઐતિહાસિક ૮ ગોલ કર્યા હતા. ભારતે ગોલ્ડ મેડલ જીત્યો હતો, પરંતુ તે સમયે દેશ બ્રિટિશ શાસનના સકંજામાં હતો. છતાં પણ લોકોમાં દેશ ભાવના અને રાષ્ટ્રપ્રેમની અદ્ભુત અનુભૂતિ તે સમયે પણ જોવા મળતી હતી. કેવી રીતે એક વ્યક્તિના માધ્યમથી ઘણા લોકો ઐતિહાસિક જીત અપાવવામાં મહત્ત્વનો રોલ અદા કરે છે તે જોવું આ ફિલ્મમાં ઘણુ રસપ્રદ રહેશે. એક બાજુ ઓલિમ્પિકમાં ગોલ્ડ મેડલ જીતવો અને બીજી બાજુ દેશને આઝાદી અપાવાની લડત આ બંને વચ્ચે દેશ પ્રત્યેનો લોકોનો લગાવ ફિલ્મમાં સ્પષ્ટ જોવા મળે છે.